S-78/2012

Mál þetta, sem dómtekið var 13. febrúar 2012, er höfðað með ákæru útgefinni af lögreglustjóranum á höfuðborgarsvæðinu 25. janúar 2012 á hendur R-kk-þgf Þ-kk-þgf E-kk-þgf, kt. […], […], Kópavogi, fyrir eftirtalin brot:

I.

Fíkniefnalagabrot, með því að hafa miðvikudaginn 2. nóvember 2011 haft í vörslum sínum 5,41 g af maríhúana og 1,3 g af tóbaksblönduðu kannabisefni, en efnin fundust við leit lögreglu í bifreiðinni […] í kjölfar þess að ákærði var stöðvaður í akstri við Dalsmára í Kópavogi.

Þetta er talið varða við 1., sbr. 4. mgr., 2. gr., sbr. 1. mgr. 5. og 6. gr., laga um ávana- og fíkniefni nr. 65/1974, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

II.

Fíkniefnalagabrot, með því að hafa laugardaginn 5. nóvember 2011, að […] í Kópavogi, haft í vörslum sínum 30 kannabisplöntur, 1.053,66 g af kannabislaufum, 94,58 g af maríhúana og 0,89 g af tóbaksblönduðu kannabisefni, en ákærði hafði um nokkurt skeið fram til þessa dags ræktað greindar plöntur. Efnin fundust við leit lögreglu í húsnæðinu.

Þetta er talið varða við 1., sbr. 4. mgr., 2. gr., sbr. 1. mgr. 5. og 6. gr., laga um ávana- og fíkniefna nr. 65/1974, sbr. og 4. gr. laganna að því er varðar framleiðslu á kannabis, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ákærði sæti upptöku á 99,99 g af maríhúana, 30 kannabisplöntum, 1.053,66 g af kannabislaufum, 2,19 g af tóbaksblönduðu kannabisefni, samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á 2 gróðurtjöldum, 3 gróðurhúsalömpum, ramagnsviftu, 2 loftræstibörkum, hitamæli, 6 tímarofum og loftdælu, sbr. 7. mgr. 5. gr. laga nr. 65/1974, en þessir munir voru notaðir til framleiðslu á ofangreindum kannabisplöntum.

Ákærði krefst vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í nóvember 1971. Samkvæmt sakavottorði ákærða var honum gerð 50.000 króna sekt á árinu 2001 vegna umferðarlagabrots. Með viðurlagaákvörðun 12. september 2007 gekkst hann undir að greiða 40.000 króna sekt fyrir fíkniefnabrot. Hinn 25. nóvember 2009 var ákærði dæmdur í fjögurra mánaða fangelsi, skilorðsbundið í tvö ár, fyrir fíkniefnalagabrot. Þá gekkst ákærði með viðurlagaákvörðun 14. október 2010 undir að greiða 54.000 króna sekt fyrir fíkniefnalagabrot. Með vísan til 60. gr. almennra hegningarlaga nr. 19/1940 verður skilorðsdómurinn frá 25. nóvember 2009 tekinn upp og refsing ákærða ákveðin í einu lagi, sbr. 77. gr. sömu laga. Þegar litið er til játningar ákærða, umrædds magns fíkniefna og sakaferils ákærða þykir refsing hans hæfilega ákveðin fangelsi í sex mánuði, en rétt þykir að fresta fullnustu fjögurra mánaða þeirrar refsingar og að sá hluti hennar falli niður að liðnum tveimur árum frá uppkvaðningu dómsins, haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 99,99 g af maríhúana, 30 kannabisplöntur, 1.053,66 g af kannabislaufum, 2,19 g af tóbaksblönduðu kannabisefni, 2 gróðurtjöld, 3 gróðurhúsalampar, rafmagnsvifta, 2 loftræstibarkar, hitamælir, 6 tímarofar og loftdæla, sem lögregla lagði hald á.

Með vísan til 218. gr. laga nr. 88/2008 ber að dæma ákærða til að greiða sakarkostnað málsins. Um er að ræða þóknun verjanda ákærða, V-kk-ef H-kk-ef V-kk-ef hæstaréttarlögmanns, sem þykir hæfilega ákveðin 48.820 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, R-kk-nf Þ-kk-nf E-kk-nf, sæti fangelsi í sex mánuði, en fresta skal fullnustu fjögurra mánaða þeirrar refsingar og skal sá hluti hennar falla niður að liðnum tveimur árum frá uppkvaðningu dómsins, haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 99,99 g af maríhúana, 30 kannabisplöntum, 1.053,66 g af kannabislaufum, 2,19 g af tóbaksblönduðu kannabisefni, 2 gróðurtjöldum, 3 gróðurhúsalömpum, rafmagnsviftu, 2 loftræstibörkum, hitamæli, 6 tímarofum og loftdælu.

Ákærði greiði í sakarkostnað 48.820 króna þóknun verjanda síns, V-kk-ef H-kk-ef V-kk-ef hæstaréttarlögmanns.

S-kvk-nf B-kvk-nf